Donald Tusk

Donald Franciszek Tusk (lahir 22 April 1957) ialah seorang ahli politik Poland yang menjawat jawatan Presiden Majlis Eropah sejak 1 Disember 2014. Sebelum ini, beliau ialah Perdana Menteri Poland dari tahun 2007 sehingga 2014 dan juga ialah pengasas dan ketua parti Wahana Warga (Platforma Obywatelska).

Tusk secara rasmi dilantik sebagai Perdana Menteri Poland pada 9 November 2007 dan memulakan tugas pada 16 November 2007. Kabinetnya memenangi undi percaya di Sejm pada 24 November 2007. Beliau ialah Perdana Menteri paling lama untuk menjawat jawatan Perdana Menteri Poland. Pada bulan Oktober 2011, parti yang dipimpin oleh Tusk iaitu Platform Sivik memenangi sebagian besar kerusi dalam pilihan raya parlimen Poland, yang bermakna bahawa Tusk menjadi Perdana Menteri pertama yang terpilih kembali sejak jatuhnya komunisme di negara Poland.

Tusk memulakan kerjayanya sebagai seorang aktivis di kampung halamannya Gdańsk, menyokong organisasi buruh Solidarnosc dan menganjurkan sesama rakan mahasiswanya. Tusk telah bertugas di parlimen Poland terus menerus sejak pilihan raya pertama pada tahun 1991. Beliau adalah Naib Ketua Senat dari tahun 1997 hingga 2001 dan Naib Ketua Sejm dari tahun 2001 hingga 2005.

Pada 30 Ogos 2014, Tusk mengumumkan pada mesyuarat Majlis Kesatuan Eropah bahawa beliau akan menjadi Presiden Majlis Eropah berikutnya.  Pada 9 September, Tusk mengundur dirinya sebagai Perdana Menteri.

Presiden Majlis Eropah 
Tusk menggantikan Herman van Rompuy sebagai Presiden Majlis Eropah pada 1 Disember 2014. Pencalonannya untuk jawatan itu, mendapat sokongan kuat dari sejumlah pemimpin Eropah, terutama dari Canselor Jerman, Angela Merkel.

Pada 9 Mac 2017, Tusk telah dipilih semula untuk penggal yang kedua sehingga 30 November 2019.  Beliau menerima 27 daripada 28 undi; satu undi terhadapnya datang daripada Beata Szydło, Perdana Menteri Poland. 

Pemimpin EU bercakap memihak kepada beliau; Perdana Menteri Belanda Mark Rutte memanggil beliau "seorang presiden yang baik,"  dan Suruhanjaya Presiden Eropah Jean-Claude Juncker serta Canselor Jerman Angela Merkel kedua-kedua membuat kenyataan.

Rujukan

Pautan luar 

Perdana Menteri | Majlis Menteri-Menteri | Canselori Perdana Menteri 
Presiden Majlis Eropah

|-

|-

Kelahiran 1957
Orang hidup
Ahli politik Poland